Diari Oficial de la Generalitat Valenciana


Sumari del DOGV 3994, del 08-05-2001 (2001/4118)

Subhasta de la mercarcía de l'expedient N-54/3918-D de Transportes Martínez Albert, SL.
---------------------------------------------------------------------------------------

### Dades del document

Número de DOGV
:   3994

Data del DOGV
:   08-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/4118


Organisme emissor
:   Conselleria d'Obres Públiques,Urbanisme i Transports

Tipus de document
:   Subhasta

Subhasta de la mercarcía de l'expedient V-43/7707-E de Transportes Martínez Albert, SL. [2001/4118]
  
El president de la Junta Arbitral de Transports de València comunica:
  
Conclosos els tràmits oportuns i adoptat acord per part de la Junta Arbitral de Transports de València en l'expedient S-28/3866-D, seguit a instància de Transportes Martínez Albert (AZKAR) amb domicili en el polígon industrial Barranc de Verger, c/ En Projecte, s/n, d'Albaida, València, com a conseqüència d'haver refusat la mercaderia transportada tant el remitent com el consignatari, es procedeix a la pública subhasta, per un termini de 10 dies abans de la data de la primera subhasta, del material que després s'especificarà, i s'indica perquè l'acte de rematada tinga lloc a les sales d'aquesta Conselleria, situada a l'avinguda de Blasco Ibáñez, 50, 5ª planta, de València, el dia 5 de juny de 2001 a les 12 hores, amb les prevencions següents:
  
Primer: les postures hauran de realitzar-se a l'alça a partir del preu indicat com a base de licitació.
  
Segon: des de l'anunci fins a la data de realització de la subhasta les postures es faran per escrit, en sobre tancat, en el qual s'inclourà el resguard de la fiança, i es presentaran davant del cap del Servei d'Arbitratge i en el domicili esmentat de la Conselleria d'Obres Públiques, Urbanisme i Transports. L'obertura, que serà pública, es farà a les 12 hores de l'esmentat dia 5 de juny de 2001, en el lloc indicat.
  
El sobre que conté l'oferta i el resguard de la fiança haurà de tenir consignat en la portada el número d'expedient objecte de la subhasta a la qual concorre.
  
Tercer: només l'executant podrà fer postura en qualitat de cedir la rematada a un tercer.
  
Quart: per a prendre part en la subhasta, els licitadors hauran d'ingressar prèviament en el compte número 5785-6791-48-3572451645, de l'entitat Bancaixa, una fiança prèvia del 10% del preu de taxació (valoració) que serveix de tipus per a la subhasta, atés que sense aquest requisit no podran ser admesos a licitació. Aquest 10% sobre el tipus serà fix per a qualsevol de les dates de subhasta.
  
Cinqué: els adjudicataris dels béns hauran de completar el pagament en l'acte davant la mesa de subhasta o per mitjà de l'ingrés en el compte a dalt esmentat, immediatament posterior a l'adjudicació o dins de l'endemà hàbil a la realització de la subhasta. Si no es fa el pagament en la forma i en la data indicades, l'adjudicatari perdrà el seu dret, així com, si escau, la quantitat dipositada com a fiança prèvia a la licitació.
  
Si no hi ha postors en la primera subhasta, s'indica per a la segona el dia 6 de juny de 2001, a les 12 hores, en el mateix lloc ja esmentat, per a la qual servirà de tipus el 75% de la valoració.
  
La tercera subhasta se celebrarà, si escau, el dia 7 de juny de 2001, a les 12 hores, en el lloc esmentat. La postura mínima és de 30.000 pessetes i es declararà deserta la subhasta en aquelles ofertes inferiors a aquesta quantitat.
  
Béns objecte de la subhasta:
  
- Cinc tricicles infantils de diferents models i colors. El preu de taxació (valoració) d'aquesta mercaderia és de 50.000 pessetes (cinquanta mil pessetes).
  
Aquest material es troba dipositat per a la seua comprovació, als locals de l'empresa Transports Martínez Albert, SL (Azkar) amb domicili al polígon industrial Barranc de Verger, c/ En Projecte, s/n, d'Albaida, València.